El Casal Jove del Port de Sagunt acull la 4a edició de la Batalla de Galls
29 de desembre 2020

La Regidoria de Joventut i Infància de l'Ajuntament de Sagunt oferix la 4a edició de la Batalla de Galls. Demà, dimecres 30 de desembre, el Casal Jove del Port de Sagunt acollirà este esdeveniment, que començarà a les 18 hores, per al qual les entrades estan esgotades des de fa dies.

  
La Batalla de Galls es fa en col·laboració amb corresponsals i antics corresponsals dels instituts del municipi, que s'encarreguen de dinamitzar i organitzar l'activitat. Es tracta d'una activitat molt demandada, que compta amb inscripcions multitudinàries. Per a esta edició compten amb 16 participants i hi ha gent en llista d'espera.

  
Les entrades per a accedir a l'esdeveniment es van esgotar fa uns dies, ja que l'aforament màxim permés és de 70 persones. El jurat estarà format per 2 xiques i 3 xics corresponsals i aficionats al rap.

  
A més de les batalles, l'acte comptarà amb l'actuació de Javier Alandés i Miguel Vilatela, més coneguts com Alandes i Soulofmike, molt coneguts en el món del rap i les batalles.​

  

![](/media/yyzlbi2r/54-rap-battles_c.jpg)  
  

*   [](http://www.facebook.com/sharer.php?u=https://aytosagunto.es/va/actualitat/el-casal-jove-del-port-de-sagunt-acull-la-4a-edicio-de-la-batalla-de-galls/ "Facebook")
*   [](http://twitter.com/share?url=https://aytosagunto.es/va/actualitat/el-casal-jove-del-port-de-sagunt-acull-la-4a-edicio-de-la-batalla-de-galls/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-casal-jove-del-port-de-sagunt-acull-la-4a-edicio-de-la-batalla-de-galls/ "Linked In")
*   [](mailto:?body=https://aytosagunto.es/va/actualitat/el-casal-jove-del-port-de-sagunt-acull-la-4a-edicio-de-la-batalla-de-galls/)